Lillibeth Lunde Elgstøen

**Lillibeth Lunde Elgstøen** (født Kirsten Elisabeth Gunn, senere Lunde, i 1951) er en norsk artist, programleder og kulturpersonlighet fra Oslo. Hun er særlig kjent som sanger (ofte med sin tidligere ektemann Bjørn Elgstøen som akkompagnement) og for sitt mangeårige arbeid i NRK. Som skuespiller og programleder har hun jobbet mest med hørespill, fortelling og barneprogrammer, mens hun musikalsk har fokusert på viser og norsk folkemusikk. Hennes første soloplate *[[Som Dogg i Måråsol]]* (1986) etablerte henne som en anerkjent Prøysen-tolker.

## Bakgrunn
Lillibeth Lunde Elgstøen begynte som hallodame i NRK. Etterhvert ble hun programleder for *[[Ønskekonserten]]* på NRK P1. Senere byttet hun kanal til NRK P2: Hun var lenge programleder for *[[Lørdagsbarnetimen]]*, og var redaktør for Barnetimeboka i 1997. Etter dette tok hun initiativ til og ledet programmet *Musikkdilla* og sitt helt eget program *Lillibeths Lysthus*, også disse på NRK P2. I tillegg har hun hatt mange andre roller som journalist og programleder i NRK Radio.

Hun har også jobbet som skuespiller, blant annet på Vikinglandet Tusenfryd og Raukr Viking på Hadeland, og hun har spilt inn lydbøker for NRK og Norges Blindeforbund. I 1999 spilte hun på Det Norske Teatret i stykket Hustruskolen.

Lillibeth Lunde Elgstøen har gitt ut en rekke plater som sanger og forteller. Hennes sangkarriere begynte med medlemskap i Visens Venner og Det Norske Solistkor. Som solist for Solistkoret gjorde hun sin platedebut i 1977, med en fremføring av det klassiske musikkstykket *Que Les Maris Sont Bêtes!* av Paul Arma. En interesse for å dykke nærmere inn i norsk kulturarv ledet henne til å konkurrere i kveding på Landskappleiken, der hun vant førstepremie i 1985. Utover 80- og 90-tallet opprådte hun i mange radio- og fjernsynsprogrammer, slik som *[[Da Capo!]]*, *[[Husker du? (TV-serie)|Husker Du – Med Nogo Attåt]]* og *[[Visebølgen]]*, og hun reiste rundt og holdt konserter. I 1992 ble hun nominert til Spellemannsprisen med platen *[[Kjære Lille Ungen Min]]*.

De senere årene har hun utdannet seg til lektor, og hun underviser idag i spansk og norsk på videregående skole. Hun har en egen blogg, og skriver ofte for spalten «I dag» på baksiden av Klassekampen.

Hun er datter av Prøysenpris-vinner Anne Lise Grøtvik Lunde fra Skien, som grunnla Skien Barneteater og drev dette hele sitt yrkesaktive liv, noe Grøtvik Lunde også fikk den første Skien Kommunes Kulturpris for.

## Diskografi

### Som sanger
* Som dogg i måråsol: Lillibeth Lunde Elgstøen hos Alf Prøysen (1986)
* Kjære Lille Ungen Min (1992)
* Postmann Pat: På tur med Postmann Pat (1994)

### Som forteller
* Karl Erik Harr, Ola Bremnes ‎– Der trollbåra bryt (1993)
* Karl Erik Harr, Ola Bremnes ‎– Draugen (1993)
* Gudeliv og leven – Saga-Sigrun synger og forteller om guder, troll og mennesker i vikingtida (1997)
* Teskjekjerringa på nye eventyr (2004)
* Teskjekjerringa på farten (2006)

### Medvirker
* Det Norske Solistkor, Knut Nystedt ‎– Franske og russiske madrigaler, Nystedt, Lie, Beck, Groven, Sommerfeldt (1977)
* Draugen Vise & Rocke Festival-80 (1981)
* Hurra for Deg! – Bursdagssanger og sangleker (1999)
* Kjærlighetsvise til D/S Turisten og andre viser av Oddvar Rakeng (2009)

## Referanser


## Eksterne lenker
* 
* Personlig blogg